'energhIya' much
lIngta' SamulI' torSonen
DevwI': tImo' vu'orenSola'
ta' qaSujmo' jIQoS 'ach nablIj Daqelqa' 'e' vIchup vIneH.
nuja' tejpu' ruSya'ngan Hegh Quj rur.
qagh 'ochvam lururbogh wanI'meyvaD nger neH DIghaj...
...'ach nISbejtaH 'ej 'arghbej ghu'.
quSDaq bIba'. pa' wIveghlaH'a'?
qagh 'ochDaq 'uy' loghqamlup 'oH ropHa'chem HoS patlh'e' 'e' wISImpu'.
- net qelbe' Dujmaj lu'oghlu'pu'DI'. - toH bISovbe'qu'ba'.
Hu'tegh. qatlh qangHa' Hoch?
HIpwIj lutuQrupbe'ba'!
nIteb qo' naQ vIvu'; ngeDbe'.
Qu'vam vIta'meH yapbe' laHwIj rut 'e' vIQub.
chorghben QughHomvam taghlu'pu'. jor DujwIj 'ej ret vImejlaHbe'.
mutlhej qoq 'eDjen, He'So'bogh vIngan Duj ngaDHa' je.
qun He wIchoHbe'meH maghomHa'ta' 'ej Sung DIDa.
rewbe' ram yIn vItIvbe'. QaQbogh Doch mob 'oH Do Qe' Soj'e'.
latlh ghevI' je.
nuqneH.
- pIrq HoD jIH. - toH.
pIq ghot jIH.
tIH HIch vIghaj.
- bIQ HIch 'oHba'. - nuqjatlh? weQHIch 'oH QIpwI'!
qar.
QumwI' vIghaj je. 'Invo vIrI'.
- jIvIt 'e' toblaH. - bIruchnISbe'.
Qu'vatlh! naDev bIreHmeH qIvonDu'lIj Dalo'Qo'! Sop latlh nuvpu' 'e' lunID!
- jeylIj yInuD yIntagh. - Sucholchugh vaj jIbach!
- Super Soqer 'uch jay'. - weQHIch 'oH Qovpatlh!
tugh SubechchoH jay'!
- Qo'. DaH bIbechchoH SoH'e'. - HoS natlhlu'pu'.
chanDoq!
- qor Do Qe'. - wo'QIv rI' pIrq.
HoD! chomer 'ach jIbel. qaStaHvIS poH nI' ghoghlIj vIQoybe'.
teH. 'ach bov Ser yInISQo' nuja' 'Invo.
DaH jImej vIneH jIH.
jIQochbe'. patlhDaj wIH qotlhbe'bej tera' qan.
Dalqu'.
loQ yIloS qaH.
naDev Soplu'meH wej gham, Duran lung DIr je boneH'a'?
tugh pItlh...
jItlhIj qaH. jIleS 'e' luchaw'be' taHqeqvam.
'ej Dat pequy'IpQo'!
SoQ Qe'Homvam!
jIloStaH vIneHbe'. mIwmaj veb wInabnIS.
wa'leS Daq motlhDaq 'Invo jIH je ghoghom.
ghammey! ghammey!
luq. ghaH vIrI' Ha'DIbaHmeyvam vIpolHa'pu'DI'!
Qorwaghmey ghorlI'!
butlh HutlhwI'pu'! tlhIq vIlIngmeH luHraj vIlo'!
pawDI' vutpa'nganpu' chepmeH Human Segh bov chu' taghlu'pu' net pIH.
bong tera'Daq paw qogh jej ghajbogh Hur'Iqpu' 'ej muchwI' jev qoqbIren lutlhejchoHpu'.
Qaghlu'pu' chaH Qorgh chechwI'vetlh natlh net chaw'DI'.
qaSpu'DI' poHHom Human Segh luSaHbe'chu' vutpa'nganpu'.
Do' qa'meH nab vIghaj. muQaH 'Invo wo'QIv je.
HoD naDev julIqmeH meq QaQ Daghaj 'e' vItul. bov Ser QIHqa'laHlaw' ghomna'vam.
meq QaQ vIghajbej. Dochvam yInuD!
«nga'chuq be'nalpu' 'e' luchaw' loDnalra'»?
Dochvam'e' bonuD 'e' vIHech.
Servam pIHlu'pu'be'qu'.
- tera' logh jInmol naQ qIllu'ta'! - qun wISovbogh rurbe'.
teH. qaSpu' rugh woj choHwI' Ser'a' jajvam 'e' maq qeneDI' logh yejHaD net pIH.
vaj mavangnISba'. pIy DIvI' chu' wIcher!
- chutHom wa'DIch'e' wemchu' nab Dachupbogh! - 'ach maruchbe'chugh Duy'taH bov Ser.
vaj chay' chen tera' roj, Hol motlh, HIpvaD yopwaHHom HoS, qorghvaD Hub yo' je?
pIy DIvI' HoD mob jIH 'ej pIy DIvI' cherlu'bej 'e' wIqaSmeH...
...Hoch nab 'ut DIlo' 'e' vIra'!
pIq cham vu'chugh roghvaHvam qaSlaHlaw' Qugh.
vaj DevwI' HoS poQ qo'vam.
jIH! voDleH vImoj.
qo'vam charghmeH yaplaw' wa' may'Duj. vaj Hoch wISeH.
Do'Ha' wa' vIghajbe' 'ej vIchenmoHlaHbe' rugh woj choHwI' wIHutlhmo'.
janvetlh chenmoHmeH yapbe' bovvam cham.
'ach wa' wISuqmeH nab vIghaj. ghogh HablI'vetlh HInob.
- qoqbIren. - jatlh pIrq.
- toH SoH. nuqneH. - nuqDaq 'oH Duj'e'?
nuq? vutpa'ngan chuyDaH Duj? ruSya'ngan tejvaD wIngevta'. batlh DIl.
- nuqjatlh? 'Iv? - vIlaDI'mIr vay'. jIlIjpu'.
- toH nuqDaq Dab vIlaDI'mIrvam? - chanIStanya' woj 'ul lIngwI''a' vIqawlaw'.
- Duj Dangev 'e' chaw' 'Iv jay'? toDSaH! - Hab SoSlI' Quch!
ruSya'nganpu'vaD Duj ngevta' chechwI' petaQ! ghuy'cha'!
DaH chay' mavang?
ruSya'Daq wIjaH.
(chanIStanya' woj Qulpa''a') - Do' nom Dachbogh vutpa'ngan Duj wISamlaHpu'.
tera'Daq Duj'a'wIj vIchenmoH 'e' qItmoHlaH Dochvetlh neH.
qay' nuq? nuq? ghuy'! 'ev tIng chamqoq!
vIlaDI'mIr! tujqu'choH woj choHwI'! Qapbe' bIrmoHwI'!
ghuy'! 'ej jangbe'qa' SeHlaw! Serghey!
Serghey! nuqDaq SoHtaH Serghey?
nuqjatlh?
- ret woj 'ul lIngwI''a'Daq bIvumtaH qar'a'? - HISlaH, chernobIlDaq. qatlh bIghel?
bIrmoHwI' Sengmo' 'ach bIpo' qar'a'? woj choHwI' pa' yInuD.
wejpuH.
chernobIl. qatlh muqawmoH?
chernobIl... chernobIl! vaq'ov!!
chab 'ay'.
paghlogh bIrmoHwI' yIHotqa' jay' Serghey!
qar!
lu' qaH HoD. pa'wIjvaD muD ngeb SeHwI' pat 'oH 'e' vIHar. jIbIr!
DaH qama'wI' tlhIH! Sulobchu'be'chugh Sara'DI' vaj SubechchoH!
Daw' 'oH'a'?
HIja'. Daw' 'oHlaw'.
tagha'! chenqa' Sovyet DIvI'! nughatlhtaHbe' Huch parmaq! majQa'!
qaStaH nuq jay'? 'om chaH 'e' luHechbe''a'?
chaq Qujchaj DaQujnIS.
luq. pIrq ta' jIH 'ej naDev, tachanya'Daq Duj chu' wIchenmoH.
ghIq quvbogh wo' chu' wIchenmoHmeH 'oH vIlo'!
toH qaSpu' wanI'meyvetlh ghu'vam taghlu'pu'DI'.
pIy DIvI' chermeH 'utbogh yoS chIm, vumwI'pu' je ghaj vengHom Sum.
Duj'a' jInmol Dev 'Invo'e'. latlh malja' vIqImnIS jIH.
javwaQ rIn 'e' vIra' 'ach DISmey lo'Ha' chaH!
DevwI' quv jIH 'e' leghnIS roghvaH 'e' vItlhojpu'. vaj ngabnIS tlhagh.
pe'vIl jIvumlI' 'ach ngoQwIjvaD jImatlhtaHmo' jIQappu'.
'eleqrovoS batDu'er! DaH yIje'! vaghSaD Hutvatlh HutmaH Hut ruSya' DeQ neH!
qaSpu'DI' jar puS
nom Suvumbe'bej jay'.
(maSqaw HeHDaq) - batlh maSutlhlI' je ruSya'ngan Qang maH je.
boq HoSghaj lupoQqu' nabwIj.
maj! batlh bI'elbej. tagha' qaqIHmo' jIbel!
maj. naDev mabmaj tu'lu'.
loQ vInuD neH...
raplaw' 'oH rommaj je...
vIlaDmeH jItuvqangbe'. vIqI' neH. 'Ighor ghItlhwI' HInob!
qo'vam wIQaQchoHmoH!
veS wIghuHchoH 'e' qItmoHpu' ruSya' boq.
ghIq luch law' wIghajchoHpu' 'ej pe'vIl qeqlI' QaS.
nom! nom! 'oy'be'lu'chugh Qapbe'lu'!
not mangna'pu' bomoj!
tagha' qaS poHna' vIloStaHbogh qaStaHvIS poH nI'.
HIvrupchoHlI' mangghomma' 'ej tagha' yay janmaj wI'ang.
pIy DIvI' Duj'a' 'oH: SIy pIy pIy pIjyev.
meHDaq ghaHtaH ta''e'!
QaQqu'.
quS HutlhtaH ya yaH!
toH Sab 'uS SomrawlIj HoSghaj wIneHbe'.
- maruchrup'a'? - HIja' qaH.
HutmaH jav vI' wej vatlhvI' 'oH HoS patlh'e'.
vaj qo' wIchargh.
- vay' Daghel DaneH'a'? - toH pIrq ta' noy SoH'a'?
jIHbej. jI'IHqu' qar'a'?
qar...
Ha'!
maSqawDaq jIHtaH 'e' vIHarbe'.
Duvan SIy pIy pIy pIjyev.
- chaq DujwIj laHmey Dalegh DaneH Qang qaH. - vIquvmoHlu'!
DaH 'amerIqa'ngan DISuch.
'aqroS ropHa'lob! DaH!
DaH qaStaH nuq jay'? ruSya'ngan laH chongqu'!
rugh SIp nItbe'mo' ropHa'lob cha' neH wIchavlaH.
wo'QIv veQvetlhvaD yIQeq. nuH DaH wIwaH!
- nIyet! yImev! nuq... - weQDaH bach 'ej moQ boch baH!
nIteb 'oH luchenmoHta'be' 'amerIqa'ngan! wIDIl je maH; DeQmaj law'qu' natlhpu'!
yIleS qanwI'. QaQqu'bogh tengchaH chu' wIchenmoH.
pIy DIvI' vuD SIghmeH De' 'ay' much
«yaymey neH»
SaD DIS poH wej jajlo' qo'Daq mIpbe'qu' roghvaH 'ej ghungqu' 'ej ropqu'.
tlhab wIghaj jatlh qo' DevwI''a'pu', 'ach SoSpu'vo' ghupu' nge'ta'...
...noHmey ram ghobmeH negh lupoQmo'.
'ach Sub narghmoHpu' roghvaH Sevlu'taHbogh; ruSya' HoS muvta'.
nItebHa' qo' ghu''a' chu'vaD Hemaj luwovmoH pIrq ta', 'ulyanov Qang je; meQqu'bogh Sechmey rur.
tIq He 'ach batlh mavumlI'. qItbe' pagh 'e' wItob.
Human Segh may' Qav ghobrup roghvaH.
'evDaq loDnI'pu'ma' tlhabchoHmoHmeH mangghomma' Doj Dev roghvaH Subpu'.
tay'choHpu'DI' ruSya' negh yoH, pIq cham je, chen charghchu'wI'.
qo' ngo' QommoH.
Hub'eghlaHbe' jagh 'ongmo' pIrq ta'. Human Segh chu'vaD He HuvmoHmeH...
...teblaw' ngo' toy'wI' lubI'lu'ta'.
Haw'pu' jaghla' lujeylu'bej 'e' lutlhojDI'. ghIq vengmey chImDaq tlhab SuSmey tu'lu'.
'ach ghatlhwI'pu' quvHa'vaD lulIgh noblaHtaHbe' yurop.
QaQchoHpu'bogh qo'Daq luDuv charghbogh mangghomma'.
bIQ'a'Daq, HuD'a'Daq je wa''uy' SuvwI' DaS wab'a' Qoylu';
jaghpu'ma' Sepmey QommoH.
ghIq Sep'a' ngo' tIq DuQ QaSma'.
yurop tlhabchoHmoHlu'ta'DI', veqlargh ngo''e' buSchoH qo' roghvaH:
'amerIqa' yoSmey DIvI'.
lujeylu'lI' 'e' luHarmo', chalDaq Hegh lupoch, 'ach Heghvetlh luyobpu' chaH'e'.
DorlI' veqlarghHomvetlh ngo' bov.
chaHvaD tlhab teH wIghojmoHmeH 'etlh HoS je DIlo'.
quvbogh wo' chu' bov taghlu'pu'.
boghpu' pIy DIvI'.
qaStaH nuq? HIHotQo'! Qangra' jIH! mev!
Ha'DIbaH SoH; HI' SoH! rom wIghaj maghwI'!
mev! mev! bachQo'! mev!
qaS wanI'meyvetlh qo' voDleH vImojpu'DI'.
veSDuj yo' chenmoHmeH tera' joS Hoch lulo'lu'.
maSuvrupnIS SuchDI' nov qab ghegh!
Human SeghvaD jIvumqu'bej 'ach mutlho''a' vay'?
ghobe'. bep neH ghungqu'ghachmo', mIpbe'ghachmo', latlh vuDmeymo' je.
nuq 'oH wabvam'e'?
yotlhwIj SulItHa'be'chugh vaj tlhIHDaq moQmey boch vIbaH jay'!
yIpaj pIrq! yIpaj pIrq!
vaj nab vI'oghpu': latlh yuQmeyDaq Sach. 'ach Daq HopDaq jaHlaHbe' Dujmeymaj lutlh.
'ej yuQmey Sum DablaHbe' vay'. yuQ puS DIwaH 'ach maDo'be'.
veQ qutlh 'oH SIy pIy pIy qalInqa''e'.
qaStaHvIS 'op DIS, DejchoHpa' mIch chImDaq ngIv net ra'.
Qu' ta'meH nuvna' ghaH HoD'e'.
ngu''eghpu'be'bogh Duj rI' SIy pIy pIy qalInqa'Daq Serghey vaq'ov HoD. pe... pengu''egh!
qaH pIrq ta' chutHom wejDIch: Duj qIHlu'DI' SIbI' yIQaw' pIy DIvI' Duj 'oHbe'chugh.
(wa' beq) (yInroH tu'lu')
Huj. jorpa' Duj vIHotlh.
wa' raQpo' tu'lu'. Human ghaH.
chay' Daqvam SIchlaHpu' mobwI' Duj? Hopqu' tera'.
jISovbe'. ta' wIrI'nISba'!
- nuq DaneH? - 'epSIlon joghDaq Duj wItu'.
- nuqjatlh? - DujDaq ghaH Human'e' 'ach 'oH wIQaw'ta'.
DaH Dujmeyna'majDaq bIbach'a' ruSya'ngan Ha'DIbaH? qaghIpDIj!
ghuy'cha'! SoH DumuvmoHta' 'Iv jay'?
chomuvmoHta' SoH'e'! 'ach yo'maj Duj 'oHbe' Dujvetlh'e'!
'Invo yIja'. mInDu'wIjDaq Say'moHwI' tu'lu'! chaq Qapbe'choH bIH!
'ej ravDaq Say'moHwI' ratlhmoHpu' 'Iv jay'?
- nuq DaneH!? - rep cha' maghom 'e' wIwuqpu'.
pov rep cha'DIch qaS 'e' vIHech 'e' Daqelbe''a' valwI'qoq?
- ghobe'. rep DaperHa'pu' qaH. - baQa'.
vaq'ov HoD De' wIja'chuqnIS.
yIruch.
Duj qIHbogh Hemey DuH vIpojpu'. mach Dujvetlh net qelDI',
qagh 'och qa'rI' HopDaq Daq SumDaq 'oHbej mungDaj'e' 'e' 'ang meq.
jIyaj. yItaH jay'.
pIy yo' Duj 'oHbe'mo', qagh 'och 'emDaq Human tayqeq wISovbe'bogh tu'lu'law'.
- maSotqu' net qelDI'... - yuQchaj DIcharghlaH!
- nuQaH 'e' wItlhob 'e' vIchup 'e' vIHech. - toH 'e' Dawuqbe' SoH'e'.
may' ghuH yo' 'e' yIqaSmoH!
('Iw tlhutlhwI' chopghach Qu')
pIy... pIy DIvI' HoDpu'. ngoQvaD bolIqlu'ta'.
qagh 'ochvam 'emDaq SachmeH logh law' tu'lu'.
wIDoQba'; QI' wIlo' 'utchugh.
- lIra'bogh nav boHevpu'. - nav vIghajbe'bej!
vaq'ov! choqaghqa'chugh vaj 'o' wa'maH DaSay'moH 'e' vIqaSqa'moH!
yorchajDaq bIba'.
Hoch Dujmaj DIlo'mo' malujbe'nIS!
- vaj Qu' vIDev jIH'e'. - vaj yay wIchavbe'bej...
wa'leS po javvatlh rep mamej. vay' boghel boneH'a'?
pItlh!
'u' DonDaq qaStaH latlh wanI'mey...
qoH Duy'a' Duvan babel wa'maH wej.
HIja'.
- wej bIpaw 'e' wI... - HISlaH.
- jIghel 'e' Dachaw''a'? - HIja'.
pagh.
yonI'! jIqaghmo' jIQoS. De' qab vIghaj.
HungpInma' ghaH nuvvam'e'. ghaHvaD mI'HayIl gherItra'wI' ponglu'.
batlh yIlol! meb potlh gha...
chay' bIjat jay'?
wa'Hu' ram chechchoHpu' qevaS Sogh 'ej bel lengvaD Hov DeH lo'pu'.
- nuqjatlh? qatlh 'e' Dabotbe'? - jItlhu... jItlha'laHbe' jIQongtaHmo'.
- toH DaH nuqDaq ghaHtaH qevaS'e'? - DaHjaj po tlharghDuj vImejmoH.
Dochvam neH luSampu'.
- nuQanjaj qeylIS qa'. - nuqjatlh?
qut mojpu' qevaS 'e' luqaSmoH nov!
yonI' De' qut 'oH qutvam'e'. qevaS DujDaq leng ta jan 'ay' 'oH.
qut mojpu' qevaS...
jach; patlhwIj jatlh!
Dujvetlh mung nuq?
jISovbe'. 'ach moHbej jay'.
- 'ang'a'...? - nuq?
tejchoHlI' mInIbar leSSov.
HurghchoH Hoch 'ej maHegh maH Hoch.
yonI' yIleS. «bIH Hoch che'meH wa' 'ej Daq HurghDaq bIH baghmeH».
vIlaDpu'. 'ach DaH 'u'vam'e' wIqelnIS.
ghIch nuQlu'bogh teynISlu'.
teH mI'HayIl! no'ma'vaD Qapbogh Duj'e' DIvoqnIS.
'I'vIno'va' ngaq wIpoQ.
- chegh Hoch Dujmey Sum 'e' yIra'. - lu' qaH.
maQmIgh vIlegh.
- naDev qaSpu' wanI''e'. - Ha'!
vaq'ov wa'DIch yI'el.
ta' qagh 'ochvetlh vegh 'ejDo' 'e' SIQlaH 'e' wISovbe'.
- wa'DIch jaH vaq'ov ngoDna'mo'! - qar'a'? wejpuH!
QIn ngeH qalInqa': pagh Qob.
way'meH yoD tIpep 'ej nuH tIghuS. DItlha'!
ghuy'! tlhIq jeD rur.
'Invo! ngaQmoH! vang!
tat chemDaq HInDenburgh ngaDmoHwI'mey vItaHmoHlI'.
tugh Se' pup chav Qarton qut... DaH!
jISaHbe'.
qaH ngu''eghpu'be'bogh Duj lutu'lu'pu'.
jIHDaq tIcha'.
ngabpu'. 'ach tlhIqvamDaq yuQmey tu'lu'be'bej.
ropHa'ghorHomHey luchu'law'pu' Duj.
HoS tlhuDpu'ghachvetlh wIchenqa'moHlaH. vaj chenlaw' ropHa'chemchaj...
- ...rurbogh ropHa'chem'e'... - bIjat 'e' yImev. yIruch neH.
DeghwI' tItlha'!
DaH pawpu' ngaqmaj Hoch. vaj...
(mIr 'ay' HoSqu') - poSchoHlI' SuplojmIt.
- veghlI' Dujmey. - 'ar?
loSmaH. Segh Sovlu'be'.
ghuy'...
tengchaHvam ra'wI' vIgheSpu'DI' ghu'vam vISovchugh...
...vaj jIruchmeH jInongqu'ba'!
roj wIchoqmeH naDev maHtaH. 'ej ngoQvetlh wIchavmeH...
...qIbvamDaq Hoch yagh val wIHoHnIS, vaj...
HoD DaH bItaHbe'nISba'.
chut'a' yIqaDQo'. QIch DIb vIghajbej...
...'ej DIbvetlh vIlon 'e' qaSmoH pagh'e' 'e' vI'Ip.
pagh jagh yo', pagh la' QeH je. chavlIj nIv qaDel:
veQDuj HoDpu' Daqun rIghwI'vaD DaqDaq verghlI'DI'!
bIyajchu''a'?
qaH wIrI'lu'.
toH jIHDaq yIcha'.
babel wa'maH wejDaq SerIpay HoD jIH. pengu''egh lIbelmoHchugh.
Human rurchu'!
pIrq ta' pIy DIvI' la'quv jIH.
'Invo tengchaH 'oH Dochvetlh'e' qar'a'? yuQvetlh DablaH'a' vay'?
- ghobe'. vIHotlhpu'. - bej.
revanmeH neH reSuch, bong naDev maSummo' maH yo' je.
- toH nuq 'oH mungraj'e'? - neHmaH 'oH tengchaHvam'e'.
nuSuch mInIbarngan, qenta'qIngan, narghngan, mIch lutlh ngan, tera'ngan je.
nuqjatlh? ret naDev wISuchbe'.
ta' qo'na'majvaD SIla' 'u'HeyDaq mapawpu' 'e' vIHar.
naDev qaSpu' wanI'mey pIm 'ach qunmaj rurbogh 'ay'mey'e' tu'lu'.
toH tera'chaj Quv DaSov'a'?
ghaytan Sov wIghaj, rapchugh naDev Hov Quv, tameymaj Hov Quv je.
latlh tera'...
wIchargh!
qagh 'och qa'rI'vam wISuqnIS. nom Dov'aghvetlh wIQaw'laHlaw'...
ta'! rI'Se' chu'Ha'lu'pu'be'.
'e' vISovba'.
QI' vImuvta'DI' muja' vavwI':
«puqloDwI' yab val Danoblu'pu'be' 'ej bI'IHbe'mo' mIpwI' DaSawbe'ba' je.»
«'ach Human SoH; munglIj ghochlIj Qav je 'oH tera''e'.»
«toH SoHmo' jItuHbe'meH yIHemchoH 'ej QongDaqvetlh bIng yImej.»
HIja': DIjeylaH'a'?
way'meH yoD DIghajmo' 'ej ghajbe'mo' chaH, qIt...
- HIja' pagh ghobe'? - HIja'.
«...DaHjaj DupoQ tera'!»
moQ boch chuq yIghoS 'ej yo' naQ yIrI'.
...vaj QongDaq bIng vImejpu' 'ej 'Iw chovnatlh Suq Qel 'e' vIchaw'.
'ej qeylISvaD jI'Ip: DaHjaj mupoQqa' tera'...
'aqroS chuqDaq moQ boch tIbaH. yo' yIja' DoS tIwIv 'ej pebaH vIra'DI'.
...'ej ghIb tengchaHvamDaq Hoch loD, be', puq je 'e' vISov.
tera' bocharghmeH maH Hoch cheHoHnISbej!
Hoch loghmaj tlho'ren boDIlqu'bej.
reghobmeH naQ nagh je DIlo' 'ej naQ lughorlu'chugh ro'maj DIlo'.
DaHjaj DuvtaH mangghom Hurgh 'e' wIchaw'Qo'. 'ej qaSnISchugh wa'SaD DIS...
moQ boch tISop. baH.
...ram Devbogh wovmoHwI' rur!
...nuqaDDI' latlh 'u' lotlhwI'pu'...
ghay'cha'! vID'Irmey SoQmoH! Hub pat chu'!
QaQ QIch qaH.
QIn ngeH beqqemmon:
bachmeH chuq nIvqu' luSIchpu' 'amIgho Segh Qaw'wI'Duj.
Dujmey tIn buS 'e' yIra'. maSagh 'e' 'aghnIS bach wa'DIch.
bach!
gho 'ay' qoD SIchpu' bach! Hoch choQ luQIHqu'lu'pu'!
ghuy'! nuqDaq bIHtaH way'meH yoDwIj'e'?
vIvuQlu'! 'u'maj chutmey pabbe'law' 'u'vam.
HoS lutu'be'chu' yoDmaj.
naNDev Som Hargh'a' wIghaj. NDat nIj SIp 'ej Hapmbe' je qa'vIn jan.
'a mbIhajnISmbe'; vItI'lachu'. 'op joQ, cha' rep je ne vInomblu' 'e' vIghlomb.
cha' tup qanob!
HeD!
Hoch Dujmey: HIQan!
ta' wej moQ boch neH DIghajtaH 'e' vISovchoHpu'.
morghmeH ta SeQ vIngeH yapbe'mo' DujwIjDaq luch.
bIbep 'e' yImev. weQDaHlIj tIlo' be'Hom.
beqqemmon jeylu'lI'...
...'ej tugh mataHlaHbe' je maH.
ghuy'! QaQbe'qu' ghu'maj.
- Do'Ha' wa' DuH neH tu'lu'. - nuq DaHech... toH!
bISov. Serchaj wImImnIS.
QIch vIjatlhnIS!
jaghla' Duj yIrI'!
nurI' tengchaH.
SerIpay wIHoHbe'meH qoy' ghaH 'e' Hechchugh...
- ...vuD SIghmeH lI'qu' wanI'vetlh ta. - toH potlh 'e' DaHarchugh vaj yIHev.
jegh babel wa'maH wej.
yIbachQo'! naDev cha'bIp vaghnetlh rewbe' tu'lu'.
rewbe'pu'lI' vISaHbe'. Dat chaHtaHbe''a'?
'ej veQ rurbogh tengchaH buy'qu''e' vIghaj vIneH qatlh 'e' DaQub?
leSpoH HevmeH beqlI' naDev Daqem 'e' vIchup. tIvmeH Daq law' DIghaj.
yo'lIj DatI'laH je...
chong Dujmeymaj. 'ej 'utbe' leSpoH tera'raj wIcharghta'pa'.
- 'ej 'I'vIno'va' DangaghlaH SoH'e'! - nuqjatlh jay'!?
toH... ghu' vIqelnIS.
- Hoch HIchraj tIwoD; HIchDal yIlo'. - nuvon 'e' luHechba'!
maQaDba'! 'op lupwI'Hom'e' buy'moHbogh Hung 'avwI' DIqem.
loQ ghIQnIS beq. 'ej Dujvam lutI'nISlu'law'.
wejpuH.
luq SerIpay. rom wIghaj.
DaH pIy DIvI' yer 'oH babel wa'maH wej'e'; 'oHvaD...
...«pIrq quvvaD naD» ponglu'.
'ej chetoj 'e' bonIDchugh vaj qa'raj tlhap veqlargh!
pIrq baqlu'.
wo'QIv lupwI'Hom pa' lughoS Hoch Hung 'avwI'pu' 'um 'e' yIra'.
SoH 'Invo je pIjyevDaq peratlh. chaq bopoQchoHlu'.
ghIchmaj bochmoHchugh chaH tengchaHchaj yIpej!
'ach jIlItHa'pu'pa' pevangQo'.
ta' ghItlh; maSpoH SaH 'Iv?
babel petaQmey yo' Dogh jeychu'ta' pIy DIvI'; ngeD. DaH waw'chaj vISeHchu'.
tengchaH wISuq 'ej loQ wISuch tera'chaj wIcharghmeH maruchpa'.
loQ leSlaH beq 'ej... pa' jIHvaD vay' tu'lu' je 'e' vIHar.
yIHIv vIghro''a'!
...SIbI' SaqmeH chaw' ghonob!
vergh wa'Daq SuSaq net chaw'. lIvan tengchaHraj!
tlhoy ngeD jay'!
qarqu'. bIreqtal ghuHpu''a' be'nallI' QupwI'?
- qatlh bIghel? - juHmaj wIcheghbe' muja' DujwIj.
- bImujlaw'. qabqu'be'ba'. - qar'a'?
ret ngeDqu' net pIHDI', juppu'wI' HumanyoD talSoj je luHoHlu'pu'.
'ej not betleH 'uchqa' vInganvetlh HIvneS!
- 'ej latlh... - Sujatlh 'e' yImev!
beq SupmeH laH boQIH!
maruchrup'a'?
qatlh bImon jay'?
jInoDqu'... Ha'!
- nuqDaq ghaHtaH SerIpay'e'? - jeylu'pu' 'e' SIQlaHbe'.
wejlogh nachDajDaq pu' meQmoHwI' bachta'. lom qa'aghqang Dalegh DaneHchugh.
toH 'e' vIneHbe'. 'ach tengchaH, tengchaHwIj, cho'agh vIneH.
lu' qaH. nuqDaq matagh bIwuqchugh?
QongmeH pa'lIj vIchup. Dochmey tlhaQ vIHev 'e' lay'pu' SerIpay.
lu' qaH.
jatlh pIrq ta'.
cha'logh boqHa''eghlaHchugh Dujraj per mI', vaj leSpoH boHevmeH SutIj 'e' vIchaw'.
'ej qaStaHvIS wa'ma... rep veb HISujQo'! toH Ha'.
(yay lop) - maHaH'eghjaj!
be'lI' wa'DIch jIH'a'?
ghobe'... be' law' vIghajpu'. voDleH jIH 'e' DaSov.
maj!
DaH 'u'vamvaD HotlhwI'maj lulISlu'chu'pu' 'e' vIHar.
Daj... SuplojmIt 'emDaq 'evnaghDaq HoS lutu'.
loQ vIlISqa'...
(ghuH)
- nuq 'oH Dochvetlh'e'? - pagh. HaSta lIw neH 'oH.
qaH! qaH!
- ghuy'cha'! nuvonlI'! - bIqImqu'.
pawpu' 'eQqavey'tor. ngaqmaj qem.
- qavan la'. - veSterbeSter...
tera' Duj'a' chu' wIwaHtaHDI' SengHomlIj wISovchoHpu'.
- loQ pIboQ 'e' wIwuq. - nuqDaq ghaHtaH qIDDI'yap HoD'e'?
loQ roplaw'mo' ghaH Dujvam ra'wI' vIgheS 'e' chaw'nIS.
not mu'meyvam vIjatlh 'e' vIHarpu': naDev SoHtaHmo' jIbel.
qIbvamvo' taHqeqvetlh DIpupjaj!
jatlh yonI' qey SerIpay HoD. HeghwIj joS lulachqu'lu'.
baQa'.
SIbI' tengchaH wIDoQqa'. lughajtaH HI'vam wIH 'e' wIchaw'Qo'.
peSuv babel roghvaH! tengchaHmaj 'oHbej! yIHub!
Doqbogh mIch 'ej Hurghbogh! tugh! SIq'a'la'Daq!
Hoch pIy DIvI' beq luqoplu'pu'; tera' veS chut 'ay' javmaH cha' pablu'.
tengchaH lumej 'e' yIchaw'Qo'. yo'chaj Qorgh ngaqmaj.
jeghchugh pIy DIvI' beq 'ej 'ombe'chugh...
...batlh DIghIpDIj 'ej nom DImuH 'e' vIlay'.
tengchaH 'o'Daq rIghwI'vaD DaqDaq verghpu' Duj; 'oHvaD SeD 'Iy 'eQ DoD vagh wa' loS perlu'.
SIbI' mejmoH ghajwI'Daj net tlhob.
Hub pat chu' 'ej bach!
maghwI'pu' quvHa'! lIvon vIja'pu'! SaHoH! HoH!
yISeH'egh mughato'. pa' chaHtaH ta''e', vaghmaH vatlhvI' beqpu'ma''e' je.
'ach Dujchaj DIQaw'bej. yo' rI' pIjyev. moQ boch tIQeq 'ej peghu...
jItlhIj 'ach Dujvam ra'wI' vIgheS jIH net wuqpu' 'e' vIHar.
yo' rI' pIjyev. peruchQo'.
HIvtaHbogh jagh DujmeyvaD moQ boch tIQeq 'ej pebaH Sara'DI'.
ja' yo': tlhoS Hoch moQ boch lunatlhlu'pu'.
vaj weQtIH chuq yIghoS; yuvghor yIlo', wa'vatlh vatlhvI'.
Hegh javmaH chorgh vI' loS vatlhvI' QaSma' neH 'e' vIHar.
Heghlu'meH qabqu'be'law' jajvam.
Hu'tegh! ghu'vam vIQorgh!
- HumanDI Sogh! yIruchQo'! - SanwIj 'oH.
toH ghoblu'taHvIS reH qaS Hegh.
pIrq ta'! nuHmeychaj roQ QaSlI' 'e' yIra'.
batlh Hoch jeghwI' lughIpDIjlu' 'e' vIlay'.
not jegh pIy DIvI'!
'ej QumwI'wIj vIchIlpu'.
'I'vIno'va' jagh yo' yIja' voDleHchaj wIjonta'.
jIHeQlaHbe' qaH. Qummaj Qotlhpu' bach HochDIch.
va.
toH tlhIHvaD jIlI'taHbe'. vaj jImej net chaw'law' qar'a'?
- nuH chuq chavta'! - pebachtaH.
QI' vImuvta'DI' reH tera' vIQan 'e' vI'Ip.
ghungqu'bogh ma'rISngan Daw'wI'pu', mInIbar yo'mey je vIqaDpu'.
tera' DIvI', Human Segh DIvI' vIQanmeH ta'meyvetlh vIta'...
latlh QIch! mevyap! taHqeq!
toH HeghlIj DaloS DaneHbe'chugh...
pIrq ta' Human SeghvaD HeSmeylIjmo' bIHeghmeH qaqIch;
tera' veS chut 'ay' loSmaH cha' pablu'.
SIbI' DamuHlu'meH nachlIjDaq vagh tatSIp moQHom lubachlu'.
qatIch 'e' vIHechbe'! QIchlIj yIjatlhqa'!
'eH... Qeq...
molor! qatlh rav'eq tutvetlh lungaQmoHlu'chu'pu'?
Seq? HeghlIjmo' jInoD!
Heghpu'mo' Hung beq Seyqu'...
peqet maqochpu'! SaQan!
meQjaj!
lupwI'HomwIj...
vogh DajaHlI''a' ta'?
tutmeyvam vImuS jay'!
veQ 'oH tengchaHvam'e'! pagh Do qengwI'! pagh!
bImI'nISba'!
chaq bImI'nIS SoH 'ach jImI'nISbe'qu' jIH!
Dochoyvam vIje'ta' 'ej ghIq nom ngab tlhagh!
bISo' 'e' yImev!
qatlh DaH Qapbe' Dochvam?
qeyvaq! HoS natlhlu'pu'!
loD'e' maH;
vaj Suvjaj cha' qabDu'!
bIvIng 'e' yImev pujwI'! yIHu'!
Seq yIqaw!
toH ta' Dorpu' Quj.
bIyajnIS pIrq.
veS 'oH veS'e'. 'e' wISovchu' maH mang maHmo'.
'ach batlhHa' jupwI' Dachotta'DI' jIH choHIv je.
Hoch Dapayqu'laHmeH QIt qaHeghmoH.
tlhoy tIq waq SIrghmeylIj Duja'pu'be''a' vay'?
- mep mIn boQwIj! - tu'pu'!
- Hung 'avwI'pu' vergh yIghoS! - nuch!
jagh DoS Qaw'pu'. vebwI' buS...
voDleH Sotlaw'
pIjyev rI' pIrq! pIjyev rI'...
qaH pIQoylaHbej.
maj. lupwI'HomvamDaq jIHtaH. SIbI' pIjyevDaq HIqem!
- mutojta' nuchpu'vetlh! - qar'a' qaH?
'ach jI'ongqu'mo' muqaDlaHbe'. motlh...
HIghoS! HItoD!
- ta' lupwI'Hom wIghoS. He yInab. - loQ yIloS.
Qaw'wI'Dujvam vIQaw'nIS neH.
la' voDleH Sotlaw' 'oH. matlheDbej.
vIpuStaH. loS!
chaq nuralDaq ngIjlu' net chaw', 'ach pIy DIvI' DujDaq moch lobnISlu'.
bInIS 'e' yImev jo' yab!
pa' qaStaH nuq?
muQIH SeHlawHomvetlh 'e' DaHarchugh vaj bImuj.
chaq DaH ta' wIQaHmeH matlheDlaH.
yo' rI' peyDey.
Dorpu''a' beqraj leSpoH? ghuy'cha'!
jagh retlh yIghoS. SIbI' Qaw'wI'Duj tIn luQaw'lu' vIneH!
chanDoq!
pagh Qob qaH.
lImImpu' nuq? muHoH tlhoS 'e' luta'!
nom mavang 'e' wInID 'ach Sermaj vuSpu' wo'QIv la' vaQbe'ghach.
noHmey QapmeH may' luDoHlu'be'.
latlh vIngan tlheghvIt! mevyap! Dotlhmaj HIja'!
cha'maH wej Duj luQaw'lu'pu' 'ej wa'maH loS Qapbogh Duj DIghajtaH.
pe'vIl 'omtaH jagh ngaq.
'ej weQtIHmeymaj bottaH je Duj'a'chaj QanmeH Som 'Itlh.
ghay'cha'! wovmoHwI' weQDaH ghap DIghaj?
QIHlaHlaw' moQ boch 'ach Hut neH ghajtaH pIjyev.
Hoch wIbaH; pe'vIl DIbI'chu'. Qaplaw'. wo'QIv Saghmo' ghu' matHa' vIgheS.
qaH 'e' vIchupbe'qu'.
chaq SoHvaD tlhoy tIq chuq 'ach ngem Sarghmey vItlha'laH jIH.
De'wI' nuH pat vIraQ 'e' yIchaw'.
ta'vam ta'laH puq.
baQa'.
toppa'.
'ach vIpuSpu'! 'e' bolegh!
qaH vIHtaHbogh DoS Hop tlhop puSnISlu' 'e' DaSovbe''a'?
tlhop?? jIHvaD 'e' luSImlaHbe''a' De'wI'vam jay'?
DoS puSlu'chu'taHDI' luqIp bach 'e' vIpIHbej! qatlh Qapbe' jay'...
- ta'laHbej puq! - DaqIplaHbe'ba' je SoH jay'!
pa' yIHe'So'Qo' neH! porghlIj yISay'moH! yIruch!
porghchaj Say'moHbe' vIngan SuvwI'pu'!
qaH wIqIplu'chugh HIvpu'DI' chaH wIQIHqu'lu'.
chaq nubuQqu' jaghla' Duj.
maQapmeH maHIv. yIQorgh!
pIjyevvaD Qeq... tal'a' bachrup...
- nIH QIHqu'lu'pu'! - bIjatlh 'e' yImev! bachtaH!
- maHvaD tal'a' QeqlI' jagh may'Duj. - toH vaj yIjunDaH.
junDaH; nab pIrq Soch lo'.
qeyvaq peb'ot! HeD! nom!
loSmaH lup pIq HoS wIghajqa'.
tal'a'maj 'oghta'bogh nuv yab vInuD vIneHqu'.
wa'maH Soch vI' wej lup pIq bachqa'laH jagh Duj'a' 'e' vInoH.
toH tengchaH 'emDaq Duj yISo'.
pa' maHtaHvIS bach chaH 'e' lungIlbe'ba'.
tagha'.
- 'ej nuqDaq 'oHtaH jupmaj pIjyev'e'? - net Sovbe' qaH.
yaHchoHpu'DI' HoS QeqmeH De'wI' chu'Ha'lu'. ngugh narghlaH chaH.
'ach nom vIghochqa'.
HoD ghItlh:
qalInqa' maw'moHbogh pa' jo' QIHqu'lu'pu' 'ej wItI'meH maHeDpu'.
ngugh maw'moHbogh pa'Daq chaHtaH beq HochHom'e'; qaStaH 'Iw HIq lop.
'ej DaH lojmIt poSmoHlaHbe'law' vay'. - maqarov Sogh ghorgh tI'lu'pu'?
wa'maH tup pIq poS qaH.
mamoDnISbe'. qaStaHvIS latlh poH taHlaw' may'.
bIr Dochvam! ghuy'!
Hu'tegh! HIQaH!
cha'maH moQ boch ghajtaH qalInqa' 'e' lu'ang HotlhwI'maj.
DochmeyDaj poltaH'a' ruSya'ngan yIH ngaghwI'vetlh?
yIjotchoH qaH. maHvaD moQmeyDaj boch HIj vaq'ov HoD...
- ...'e' wItlhobchugh, machollaH... - 'ej DIQaw'qu'!
- DaH jIQeqchugh jIH'e'... - Qo'! 'e' vIQorgh jIH'e'.
ta' quv qen bInIDDI' 'oy'naQHomlIj Daghorlaw'pu'.
va. vaj bIbaH SoH 'ach DoS DaqIpbe'chugh...
vaq'ov yIrI'!
nuqneH.
chay'? boqIplu'pu'be'qu' 'ach DI rur DujlIj!
cham Seng wIghaj.
naDev yIghoS, lupwI'HomDaq moQraj boch tIlan, 'ej...
...pIjyevDaq tIqem.
nuqjatlh? SabtaH jabbI'IDlIj.
Hoch ngaSwI' tIngeH.
'ej Daqatqu'be'chugh vaj bIrchoH luHIjlu'taHvIS.
luq...
qaH pe'vIl Dujmeymaj yovtaH jagh yo'. Dupmaj wInabqa'meH maHeD'a'?
ghobe'.
pIjyev DaSampu''a'?
HIja' qaH. babel wa'maH wej retlhDaq 'oHtaH.
- 'ach Dujmeymaj... - Qorgh'eghlaH bIH! pIjyev wIQaw' maH.
Suv gharghmeyvam puj ta'chaj luHajmo' neH jIHvaD net 'ang.
Duj'a'chaj Qaw'lu'chugh SuvmeH laHchaj luchIl 'ej yay wIchavbej.
qaH DurI' moQ boch DuS tebwI''a'.
ta' qalInqa' tep ngeHpu' lupwI'Hom pa'.
- tagha' jay'. - chay' vIlo'?
nuq DaQub ngIb? moQ boch DuS DaghoDmeH tIlo'!
«moQ boch DuS tebwI' jIH; chay' moQ boch vIlo'?»
«QongDaq bIngDaq vISo''a'?»
paghlogh ruSya'Daq latlh beq vImuvmoH.
nabmaj wIHuqrupchu'.
ghoSo'Ha'.
qaH babel wa'maH wej retlh mejpu' pIjyev. nughoSlI'.
pIrq ta' jIH! mu'mey Qav Dajatlh DaneH'a' reQaw'qu'pa'?
toH ta'. tagha' maqIHchuq.
Do'Ha' qaja'nIS tuHlIj Doghmo' qavup neH.
'Iv vuplu' luqIppu'DI' cha'maH moQ boch?
ropHa'ghor yIchu'rup!
chaHmo' tlhoy ngeD... 'ach HIvbe' qoHpu' neH.
- HoD yIruch DubelmoHchugh. - tal'a' bachrup...
ropHa'ghor yIchu'... DaH!
Qapqa' pIrq 'ongwI'.
(DoSvaD moQ boch luQeqlu'pu')
- meHchajvaD moQ boch luQeqlu'pu'. - Say'onara qoHpu'. baH!
'o'be' chaHbej vavwI''e' vavnI'wI''e' je.
meH qIpchu'pu'!
...moQ boch'e' buy'moHbogh bID tlho'ren ra'taj ngaSwI'mey lulo'lu'.
vaq'ov!!
nuqjatlh?
nuq... DaHech... moQmeyvam boch... jungeHpu'DI' jay'?
moQ boch? nuqDaq moQ boch tu'lu'?
maHvaD moQraj boch tIngeH qaja'pu'!
QapHa'bogh yab ghajbogh DenIb Qatlh QIpqu'!
teHbe'. ra'taj Hoch bIjatlhpu'.
noD jagh Duj.
- jun!! - tlhoy paS.
- wIQIHqu'lu'pu'! - wa' ropHa'ghor HanDogh Qaw'lu'pu'!
weQDaH wej, weQDaH wa'maH wa' je joj chevlu'pu'!
- Dejpu' De'wI' QaHmeH ghom! - tlheghDaq 'oHbe' maw'moHbogh pa''e'!
Duy'qu' qa'vIn jan; tI'laHbe' vay'!
malja'hommeyvetsmo' pembepHo'! tugh jor NDoch naQ!
ropha'ghor vavmborNDaq chenlI' Hargh 'ej NDat rugh SIp tu'lu'.
- toH tI'! noD! - qaH Qapbe' nuH patmey.
'ej wej vI' jav tup pIq Dej ropHa'ghor vavbormaj.
'ach nutlhej taHqeqvetlh 'e' wIqaSmoHlaH!
paw'meH He!
Qavbogh tuH Doghqu'. chaH Qorgh bachmaj veb.
- HoD! - tal'a' bachrup....
qaH SeHwI' jo' raghmoHlaw'pu' ra'taj. QaptaHbe' tal'a'.
toH vaj nab Qatlh wIpab.
talHommey bach!
SoHDaq jIHom! pIpyuS yIghor!
ghol quv SoH 'ach Dajeylu'pu' 'e' Datlhojba'.
toH ro'lIj HI'ang! DIr poghmeylIj ngImmo' jIHagh vIneH.
ghew nguq! paw'meH Do! Dujmaj 'ugh law' Dujchaj 'ugh puS!
toH vaq'ov purbogh tIH yIchu'Ha' 'ej nIHDaq yItlhe'.
ta' SengHom wIghaj...
ghuy'cha'! toppa'!
- cha'maH jav lup pIq mapaw'. - vaq'ov!
SoHmo' maHegh!
- 'ach nuq 'oH Dochvam'e'? - qa'meH... qa'meH naQHom 'oH!
- qa'meH naQHom? - cha' vI' wa' lup pIq mapaw'!
reqyavIqDaq maghomjaj!
va.
qabba' ghu' qaH.
yo' HochHom Qaw'lu'pu' 'ej tengchaH HIv jagh 'e' ghuHlI'.
- toH. Hub pat chu'lu'pu' 'e' vIpIH... - ratlhbe'mo' 'oH chu'laHbe' vay'.
Savan jupwI'! qaStaH nuq?
- bIchech'a'? - ghobe'...
jIchechqu'chu'!
HIqvaD bIjeghqa'pu' 'e' vIHarlaHbe'.
toH cha'maH cha' DIS vIchIlpu' romuluSnganpu'mo'...
...'a HIqchaj 'omlaHbe' vay' jay'!
'ach SaH 'Iv? tugh maHeghbej maH Hoch.
vay''e' wIta'laHbe''a'?
toH nutlhej taHqeqmeyvetlh 'e' wIqaSmoHlaH.
- tujchoHtaH tengchaH boq woj choHwI'. - nuqjatlh?
bIrmoHwI' vIchu'Ha'ta'.
- wa'maH vagh tup pIq jorchoHlaw' Dochmey. - qaqIQ! SIbI' bIrmoHwI' yIchu'qa'!
- 'ach chaq lugh mI'qe. latlh DuH tu'lu''a'? - wej qaSchugh QavwI', maSuvtaH!
qaH maSuvmeH Doch DIlo'laHbogh DIghajtaHbe'!
teHbe'! QaS, tatSIp beHmey, ro'Du'maj je DIghaj!
tengchaH lucharghmeH pawDI'...
tengchaH chargh pIrq ta' 'e' Hechbe'law' ghaH qen lujpu'mo'.
vaj maHDaq DISummoHlaHtaHchugh neH maQap.
yonI' loQ bIleSnIS. vay' Datlhutlh DaneH'a'?
maghwI' tlhIH jay'! DaH qa'raj tlhap veqlargh!
- babel wa'maH wej Doghjey vImaq. - wo'QIv weQDaH tItujmoH.
loQ latlh SuvwI' vIqeS vIneH neH. bachmeH loQ bIcholchugh ghu'lIj Dublu'law'.
maH tlhIH je jojDaq logh law' tu'lu'. nuSIchpa' tIHmeylIj nupba' HoSchaj 'e' yIqel.
qech QaQ 'oH! 'Invo yo' yIja' chuqHom yIghoS 'ej nuH tIQeq.
ta' jorbeHchoHlaw'lI' tengchaH boq woj choHwI'.
- nuqjatlh? nutojqa' 'e' lunID jay'! - net pIHbe'ba'.
'aqroS ropHa'lob!
Qapbe'!
qaH jorpu'DI' pIjyev rugh SIp pa'maj QIHlu'.
nuptaH HoSmaj 'ej bID yuvghor neH wIlo'laH.
yaplaw'. yuvghorvaD HoS Hoch yIQay!
'ej yo' naQ yIja'.
- qarlo nga'chuqmeH rI'Se'. nuqneH. - mamoDnIS! tugh jor Doch tInqu'!
SIbI' 'och 'elnIS Hoch.
SeymoHlaw'. chay' jIvangnIS 'IHwI'?
jatlh ta' 'ochDaq ghoSnISlu' poStaHvIS!
vaq'ov DumIm nuq? yo' Daja'pu''a'?
- HIja'. jang qarlo HoD. - qarlo 'Iv jay'?
- wejmaH chorgh lup pIq jor woj choHwI'. - nom tlhIq jeD 'och yI'el!
Haw'taH ta'ma' yoH.
yo'vaD QIn: Hoch Dujmey: ta' yItlha'.
HeDlI' jagh yo'!
maQappu'!
- gherItra'wI' SIbI' woj choHwI' yIchu'Ha'! - tlhoS vISIchlaw'pu' yonI'.
chach woj choHwI' chu'Ha'wI' (ghuH! woj choHwI' chu'Ha'law'.) (ghuvaD Qob. 'ay'mey mach tu'lu'.)
naHlet!
nuqDaq 'oHtaH yo'wIj naQ'e' jay'? vaq'ov QIn Hevlu'pu'be''a'?
tugh!!
toH majQa'.
- Hochlogh QaplaHbe' vay' qaH. - vuDlIj choja' 'e' tlhob 'Iv?
'Invo nuqDaq maHtaH jay'?
loQ yIloS ta'. 'u'majvaD HotlhwI'meymaj vIlISqa'lI'.
qaSpu' nuq jay'?
- vIHba'pu' qagh 'och qa'rI'vam. - yuQvetlh yIjun!
QapmeH yuvghor yapbe' HoS.
- yuQDaq ghoQol! - wej nuv neH QaymeH yap HoS.
'Invo wo'QIv je, boQollu' 'e' yIghuH!
yIHajQo'! mataHba'.
toH 'Invo nuqDaq maHtaH jay'? juja'laH'a'?
Hawa'yIDaq, tera'Daq.
vaj nuqDaq chaHtaH bIQDaq qajwI'pu''e', Hula'Hula' mI'wI'pu''e' je, valwI'?
- wa'netlh wa'SaD nem boghlaw'. - nuqjatlh?
tera'Daq lanlaw'pu' qagh 'och qaStaHvIS chuch bov. van Der va'lIS...
chuch bov? DaH chay' mavang jay'?
chaq maHoH'eghnIS taDchoHpa' weQHIchmey.
HoSwIj vIchoqchugh jIQaptaH qaSchoHDI' vatlh DIS poH cha'maH wa' 'e' vIHar.
ngugh qaS yot Qugh 'e' vIbotlaH.
vaj qaSpu'be' wanI'meyvam. vaj vItoDlu'ba'!
toH qarlaw'.
pawpu' poHna'
'ej bertlham neH vanlu'nIS
yav bIr yach 'engmey SeS
yav bIrqu'
DaH, Hochlogh mutlhej mobghach
Hochlogh ghe'naQ ghanglu'
nuq vIqon
mu'meywIj Qav
DaH jImej
loQ Hurgh bejwI'pu' qabDu' net tu'
jImejpu'DI' naDev ratlh tamghach neH
ratlh 'oH neH
ratlh neH
(mughta' naQjej; boQ ghor)